Eelnevates artiklites olen rääkinud eranditult staaridest, kes on figureerinud maailma tipus pikemat aega ning kes on kõik vähemalt ühel korral ka pokkeri maailmameistriks tulnud. Tänase loo peakangelane on erinevalt eelmistest võrdlemisi noor (vaid 33-aastane), olnud "suurel areenil" vaid kümme aastat ning WSOP põhiturniiril pole ta isegi ühelgi korral finaallauda jõudnud. Ometi peavad paljud eksperdid  just teda 21. sajandi parimaks pokkerimängijaks ning kindlasti on ta üks populaarsemaid ning edukamaid pokkerimängijaid läbi aegade.